نبيل فاروق (9 فبراير 1956 - 9 ديسمبر 2020)، كاتب مصري معروف مشهور بالادب البوليسي والخيال العلمي. عمل مجموعة روايات كبيرة اوى كانت فى شكل قصص جيب واتعامل مع مؤسسات نشر مختلفة اكترهم الموسسة العربية الحديثة عمل سلاسل قصصية من اشهرها ملف المستقبل، ورجل المستحيل، وكوكتيل 2000. رواياته قابلت نجاح كبير عند المصريين و العرب بالذات الشباب والمراهقين. اتولد فى 9 فبراير سنة 1956م فى مدينة طنطا ، كبر فى عيلة من الطبقة المتوسطة. بعد ما اخد شهادة الثانوية العامة راح لكلية الطب فى طنطا واتخرج منها بدرجة بكالوريوس فى الطب والجراحة سنة 1980. فى 2 مارس 1982، سافر لقنا فى دورة تدريبة لمدة شهرين، وبعد ما نجح فى الامتحان الإداري سافر لأبو دياب عشان يبدأ شغله كدكتور . فى سنة 1985، اتجوز الدكتورة ميرفت راغب، وخلف منها اطفاله الثلاثة: شريف، ريهام ونورهان. وبعد ما نجت سلسلة رجل المستحيل و ملف المستقبل ، اعتزل الدكتور مهنة الطب عشان يتفرغ للكتابة كمهنته الرئيسية، وسافر للعيش فى منشية البكري بمحافظة القاهرة فى أغسطس سنة 1990 دكتور نبيل فاروق بيحب تنس الطاولة و بيتفرج على كتير من الافلام السينمائية العربية والأجنبية، وبيففضل افلام الخيال العلمى الراقية بالذات اللى فيها نظرة فلسفية خاصة او نظرة اجتماعية صادقة.